Η σουρεαλιστική ταινία του Γιώργου Ζώη θίγει πολλά φιλοσοφικά κοινωνικά και πολιτικά θέματα με ξεχωριστό και υποδειγματικό τρόπο.

Για να ξεμπλέξουμε το κουβάρι των μηνυμάτων της ταινίας πρέπει να ξεκινήσουμε από τον τίτλο «Αιτία πολέμου». Αυτός ο τίτλος λοιπόν αν και μεταφορικά, έχει άμεση σχέση με τα γεγονότα που βλέπουμε. Παρακολουθούμε ουρές ανθρώπων σε διαφορετικές περιπτώσεις και επίπεδα, από καθημερινά σουπερμάρκετ, σε εκκλησίες, σε μουσεία τέχνης και το κοινό χαρακτηριστικό αυτών των ουρών είναι η μαζοποίηση του κόσμου που περιμένει, όπως και η απόλυτη αποξένωση που έχουν από τον συνάνθρωπό τους η έλλειψη διαλόγου και συναναστροφής επιβεβαιώνουν αυτή την ιδέα. Άλλο ένα διακριτικό κομμάτι αυτής της κριτικής είναι το γεγονός πως η αποξένωση παρατηρείται σε κάθε μια από τις κοινωνικές εκδηλώσεις, ακυρώνοντας την αντίληψη πως κάποιος είναι κοινωνικά ανώτερος εξαιτίας των χρημάτων. Αυτός ο υπνωτισμένος τρόπο ζωής διακόπτεται όταν ένας άστεγος στην ανάγκη αποφασίζει να δράσει. Η έλλειψη του φαγητού του στην προκειμένη περίπτωση αποτελεί την αιτία πολέμου και θίγει δύο ξεχωριστά θέματα. Αρχικά πως μόνο ένας άνθρωπος στην ανάγκη θα είναι διατεθειμένος να αλλάξει την κατάσταση της κοινωνίας, την λειτουργία της δηλαδή σαν μια άψυχη καλολαδωμένη μηχανή, προκαλώντας μια αντίσταση στην ροή των πραγμάτων. Το δεύτερο θέμα που ανοίγεται είναι το πώς μια πράξη επανάστασης επηρεάζει όλες τις άλλες αλυσίδες δημιουργώντας μια αλυσιδωτή αντίδραση σε κάθε κοινωνικό επίπεδο, κάτι που στην ταινία μεταφέρεται σουρεαλιστικά μα πολύ εύστοχα και κατανοητά. Μια άλλη, αν και πιο αυθαίρετη, ιδέα είναι πως η ζωή, τουλάχιστον σε επίπεδο κοινωνικής πρωτοβουλίας και αποτελέσματος, λειτουργεί κυκλικά. Αυτό το συμπέρασμα φυσικά το βγάζουμε ακολουθώντας την πορεία του καροτσιού που μετά το αφύσικο ταξίδι του, που προκλήθηκε από τον άστεγο, καταλήγει σε αυτόν δίνοντας αξία στην δράση που πήρε.

Ο λόγος που ο σκηνοθέτης θέλησε να παρουσιάσει αυτά τα θέματα είναι η έλλειψη ανθρωπιάς και αλληλεγγύης που υπάρχει στην Ελλάδα λόγω των οικονομικών προβλημάτων και ανισοτήτων, όπως και η καταστροφική τάση των ανθρώπων να ριζώνουν στη θέση τους, χωρίς το θάρρος ή την όρεξη να αλλάξουν το συνηθισμένο γιατί ο συντηρητισμός είναι πάντα ευκολότερος. Σε μια ταινία που προτιμάει να σου δείχνει παρά να σου λέει οι σκοποί και τα μηνύματα είναι περισσότερο θέμα προσωπικών εμπειριών, ο στόχος της ταινίας και κάθε μορφή αξιόλογης τέχνης είναι να παρουσιάσει αμυδρά στοιχεία ιδεών και να δώσουν το έναυσμα στο δέκτη να τις αναπτύξει μόνος του. Αυτή η ταινία επιτυγχάνει το στόχο αυτό.

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);